Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ που τροποποιεί τον κανονισμό αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Με τον κανονισμό (EΚ) αριθ. 2745/99 της 17.12.1999 το Συμβούλιο άνοιξε αυτόνομη δασμολογική ποσόστωση, απαλλαγμένη από δασμούς, για 1.035.000 τόνους σιδηροχρωμίου. Η εν λόγω ποσόστωση καλύπτει τις συνολικές ανάγκες των ευρωπαϊκών μεταποιητικών βιομηχανιών για προμήθεια σιδηροχρωμίου ατελώς το έτος 2000.

2. Με τον κανονισμό (ΕΚ) αριθ. 2793/1999 της 17ης Δεκεμβρίου 1999, καθιερώθηκε πρόσθετη δασμολογική ποσόστωση, απαλλαγμένη από δασμούς, για 515.000 τόνους σιδηροχρωμίου καταγωγής Νότιας Αφρικής, με ισχύ από την 1η Ιανουαρίου 2000, και εφαρμογή μετά την έναρξη ισχύος της συμφωνίας με τη Δημοκρατία της Νότιας Αφρικής.

3. Με την εισαγωγή της δασμολογικής ποσόστωσης για τη Νότια Αφρική, η ποσότητα της αυτόνομης ποσόστωσης μειώθηκε ανάλογα για να αποφευχθούν επιζήμιες επιπτώσεις στους κοινοτικούς παραγωγούς του εν λόγω προϊόντος και να μπορέσει η Νότια Αφρική να επωφεληθεί πλήρως από την ποσόστωσή της.

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

που τροποποιεί τον κανονισμό αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,

την πρόταση της Επιτροπής,

Εκτιμώντας τα εξής :

(1) Με τον κανονισμό (ΕΚ) αριθ. 2745/99 της 17.12.1999 [1] που τροποποιεί τον κανονισμό (EΚ) αριθ. 2505/96 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα γεωργικά και βιομηχανικά προϊόντα, το Συμβούλιο άνοιξε αυτόνομη δασμολογική ποσόστωση απαλλαγμένη από δασμούς για 1.035.000 τόνους σιδηροχρωμίου. Η εν λόγω ποσόστωση καλύπτει επί του παρόντος τις συνολικές ανάγκες των ευρωπαϊκών μεταποιητικών βιομηχανιών για προμήθεια σιδηροχρωμίου ατελώς το έτος 2000.

[1] ΕΕ αριθ. L 331 της 23.12.1999, σ. 17

(2) Με τον κανονισμού του Συμβουλίου (EΚ) αριθ. 2793/1999 της 17ης Δεκεμβρίου 1999 [2] σχετικά με ορισμένες διαδικασίες για την εφαρμογή της συμφωνίας Εμπορίου, Ανάπτυξης και Συνεργασίας μεταξύ της Ευρωπαϊκής Κοινότητας και της Δημοκρατίας της Νότιας Αφρικής, καθιερώθηκε πρόσθετη δασμολογική ποσόστωση απαλλαγμένη από δασμούς για 515.000 τόνους σιδηροχρωμίου καταγωγής Νότιας Αφρικής, με ισχύ από την 1η Ιανουαρίου 2000 και εφαρμογή μετά την έναρξη ισχύος της συμφωνίας με τη Δημοκρατία της Νότιας Αφρικής.

[2] ΕΕ αριθ. L 337 της 30.12.1999, σ. 29

(3) Με την καθιέρωση δασμολογικής ποσόστωσης για τη Νότια Αφρική, η ποσότητα της αυτόνομης ποσόστωσης πρέπει να μειωθεί ανάλογα για να αποφευχθούν ζημιογόνες επιπτώσεις στους κοινοτικούς παραγωγούς του εν λόγω προϊόντος και να μπορέσει η Νότια Αφρική να επωφεληθεί πλήρως από την ποσόστωση.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (EΚ) αριθ. 2505/96 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα γεωργικά και βιομηχανικά προϊόντα τροποποιείται ως εξής:

- αύξων αριθμός 09.2711: το ποσό της δασμολογικής ποσόστωσης τροποποείται σε 520.000 τόνους."

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, [&]

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>